SET ปิดลบ 3 จุด ตามตปท. เหตุวิตกเศรษฐกิจโลกชะลอตัว สงครามการค้าหลายด้าน คาดพรุ่งนี้ลงต่อ
SET ปิดลบ 3 จุด ตามตปท. เหตุวิตกเศรษฐกิจโลกชะลอตัว สงครามการค้าหลายด้าน คาดพรุ่งนี้ลงต่อ โดยดัชนีปิดตลาดวันนี้ที่ระดับ 1,610.69 จุด ลดลง 2.95 จุด หรือ 0.18% มูลค่าการซื้อขาย 3.78 หมื่นล้านบาท
3 ต.ค. 2562

ผู้สื่อข่าวรายงานว่า ดัชนีปิดตลาดวันนี้ที่ระดับ 1,610.69 จุด ลดลง 2.95 จุด หรือ 0.18% มูลค่าการซื้อขาย 3.78 หมื่นล้านบาท
10 หุ้นกดดัชนีวันนี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยเคลื่อนไหวส่วนใหญ่ในแดนลบ ซึ่งเป็นไปในทิศทางเดียวกับตลาดภูมิภาค จากความกังวลต่อภาวะเศรษฐกิจโลกที่ชะลอตัว และค่อนข้างไวต่อสิ่งที่เข้ามากระตุ้นค่อนข้างมาก เมื่อมีปัจจัยใหม่เข้ามาเพิ่มเติมอย่างสงครามการค้าระหว่างสหรัฐฯและยุโรป นอกเหนือจากปัญหาสงครามการค้าระหว่างจีนและสหรัฐฯที่ยังไม่ได้ข้อยุติ ก็ทำให้ตลาดได้รับผลกระทบค่อนข้างแรง
อย่างไรก็ตามยังมีปัจจัยจากภายในประเทศช่วยประคองตลาด จากมาตรการกระตุ้นเศรษฐกิจของภาครัฐที่มีออกมา ทำให้มีแรงซื้อเข้ามาในหุ้นที่เกี่ยวข้องกับการบริโภคในประเทศ อย่างกลุ่มค้าปลีก ท่องเที่ยว ให้สามารถปรับขึ้นหรือยืนทรงตัวได้
ส่วนแนวโน้มการซื้อขายวันพรุ่งนี้ คาดว่าตลาดยังมีแนวโน้มหลักเป็นขาลงจากปัจจัยลบที่ยังปกคลุมตลาด แต่การที่ดัชนีปรับตัวลงมามากแล้วก็อาจจะดีดตัวระหว่างวันได้ แต่ภาพหลักยังเป็นทิศทางลงอยู่ นอกจากนี้ยังเป็นวันทำการสุดท้ายของสัปดาห์ ทำให้นักลงทุนยังจับตาเพิ่มเติมต่อการชุมนุมประท้วงที่ฮ่องกงช่วงวันสุดสัปดาห์ที่เริ่มมีความรุนแรงมากขึ้น อย่างไรก็ตามมองว่าดัชนีจะยังพยายามยืนระดับ 1,600 จุด แต่หากหลุดก็จะเผชิญแนวรับถัดไปที่บริเวณ 1,590 จุด โดยมีแนวต้านที่ 1,615 และ 1,620 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
SCC    มูลค่าการซื้อขาย  2,984.70 ล้านบาท ปิดที่  399.00 บาท  ลดลง  9.00 บาท
PTT    มูลค่าการซื้อขาย  2,328.08 ล้านบาท ปิดที่   45.50 บาท  ลดลง  0.25 บาท
KBANK  มูลค่าการซื้อขาย  2,024.44 ล้านบาท ปิดที่  150.50 บาท  ลดลง  1.50 บาท
CPALL  มูลค่าการซื้อขาย  1,335.79 ล้านบาท ปิดที่   81.50 บาท  เพิ่มขึ้น 1.00 บาท
AOT    มูลค่าการซื้อขาย  1,083.89 ล้านบาท ปิดที่   73.25 บาท  เพิ่มขึ้น 0.25 บาท
 
ตลาดหุ้นเอเชีย
